REPUBLIKA HRVATSKA

VIROVITIČKO PODRAVSKA ŽUPANIJA

INDUSTRIJSKO-OBRTNIČKA ŠKOLA SLATINA

Slatina, Trg Ruđera Boškovića 5a

OBRAZLOŽENJE FINANCIJSKKOG PLANA

**INDUSTRIJSKO – OBRTNIČKE ŠKOLE SLATINA ZA 2024. GODINU**

**S PROJEKCIJAMA ZA 2025. I 2026. GODINU**

Slatina, 29. prosinca 2023.

**OBRAZLOŽENJE FINANCIJSKOG PLANA**

**INDUSTRIJSKO-OBRTNIČKE ŠKOLE SLATINA**

**ZA 2024. GODINU S PROJEKCIJAMA ZA 2025. I 2026. GODINU**

Obrazloženje Prijedloga financijskog plana Industrijsko-obrtničke škole Slatina za razdoblje 2024. - 2026. godine

1. **UVOD (sažetak djelokruga rada škole)**

Industrijsko-obrtničke škole Slatina nalazi se na adresi Trg Ruđera Boškovića 5a, Slatina, a zgrada je u vlasništvu Virovitičko-podravske županije. Škola je javna ustanova srednjeg odgoja i obrazovanja.

Škola je pravna osoba upisana u sudski registar kod Trgovačkog suda u Bjelovaru.

Nastava je u školi organizirana u prijepodnevnoj i poslijepodnevnoj smjeni i u petodnevnom radnom tjednu, dok se vrijeme poslije nastave koristi za održavanje sjednica razrednih i nastavničkih vijeća.

Nastava se odvija prema nastavnom planu i programu obrazovanja za srednje škole koje je donijelo Ministarstvo znanosti i obrazovanja i Godišnjem planu i programu rada škole te Školskom kurikulumu.

Školu polazi 251 učenik u 16 razrednih odjela.

1. **OBRAZLOŽENJE PROGRAMA (aktivnosti i projekti)**

Ukupno je za 2024. godinu predviđeno 1.286.064,23 € prihoda za provođenje Redovne djelatnosti – srednjeg obrazovanja, a za 2025. i za 2026. godinu predviđeni su isti iznosi kao i za 2024. godinu.

1. **ZAKONSKE I DRUGE PRAVNE PODLOGE NA KOJIMA SE ZASNIVA PROGRAM RADA ŠKOLE**

* Zakon o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20, i 151/22.)
* Zakon o ustanovama (NN, broj 76/93., 29/97., 47/99., 35/08 i 127/19, i 151/22.)
* Zakon o proračunu (NN br. 144/21.), Pravilnik o proračunskim kvalifikacijama (NN br.26/10. i 120/13.) i Pravilnik o proračunskom računovodstvu i Računskom planu (NN br.124/14., 115/15., 87/16. i 3/18.)
* Upute za izradu proračuna Virovitičko-podravske županije i financijskih planova proračunskih i izvanproračunskih korisnika proračuna VPŽ za razdoblje 2024. - 2026. godine te (Klasa: 400-01/23-02/03, URBROJ: 2189-06/01-23-2 od 25. rujna 2023.)
* Upute za izradu Financijskih planova za 2024. godinu i projekcija za 2025. i 2026. (KLASA:400-02/23-01/03; URBROJ: 2189-07/09-23-1)
* Godišnji plan i plan program za školsku godinu 2023./2024.
* Školski kurikulum Industrijsko-obrtničke škole Slatina za školsku godinu 2023./2024. kojim su utvrđuje misija, vizija škole, redovna nastava, izvan nastavne aktivnosti te projekti.

*Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva*

I nadalje će nam cilj biti pružanje usluga srednjeg obrazovanja i odgoja naših učenika.

Nastojat ćemo u iduće tri godine podići kvalitetu nastave na što veću razinu i to stalnim usavršavanjem nastavnika/ica te poboljšanjem materijalnih i drugih uvjeta na viši standard, prema mogućnostima škole.

Učenike će se poticati na izražavanje kreativnosti, talenta i sposobnosti kroz uključivanje u natjecanje i razredne priredbe.

Poticat će se kvaliteta komunikacije na relaciji nastavnik – učenik – roditelj, učenik – učenik, učenik – nastavnik.

Nastavnici će tijekom školske godine sudjelovati na seminarima, stručnim skupovima i stručnim vijeća.

1. **USKLAĐENOST CILJEVA, STRATEGIJE I PROGRAMA SA S DOKUMENTIMA DUGOROČNOG RAZVOJA**

Školske ustanove ne donose strateške, već godišnje planove i programe (GPP i Školski kurikulum) prema planu i programu koje je donijelo Ministarstvo znanosti i obrazovanja.

Planovi se donose za nastavnu, a ne za fiskalnu godinu što dovodi do mnogih odstupanja u izvršenju financijskih planova.

Dovoljno je da dođe do pomaka nekih aktivnosti unutar školske godine iz jednog u drugo polugodište što dovodi do promjena u izvršenju financijskog plana za dvije fiskalne godine.

1. **OBRAZLOŽENJE OPĆEG DIJELA FINANCIJSKOG PLANA ZA 2024. GODINU, TE PROCJENE ZA 2025. I 2026. GODINU**

Prihodi su planirani isključivo u skladu s propisanim indeksom rasta za tu vrstu rashoda.

Planirano je da će se ostvariti prihoda iz:

* + državnog proračuna u 2024., 2025. i 2026. godini 1.174.471,00 €
  + županijskog proračuna u 2024., 2025., i 2026. 73.714,23 €,
  + donacija u 2024., 2025., 2026. u iznosu od 2.860,00 €
  + prihoda za posebne namjene u 2024., 2025., 2026. u iznosu od 100,00 €
  + prihoda od prodanih proizvoda za 2024., 2025., 2026. u iznosu od 400,00 €
  + ***višak u 2024. planiran je u iznosu od 26.436,68 €, a odnosi se na projekte koji nisu do kraja realizirani i na novac prikupljen od prodaje proizvoda učeničke zadruge.***

Indeksi rasta koje smo dužni primijeniti u planiranju rashoda na razini 2023. godine koji se planiraju prema minimalnom standardu te rashoda za zaposlene (upute za izradu proračuna 2024.-2026.g.) su slijedeći:

|  |  |  |  |
| --- | --- | --- | --- |
| Rashod | Indeks  2023./2024. | Indeks  2024./2025. | Indeks  2025./2026. |
| Rashodi za zaposlene | 100,0 | 100,0 | 100,0 |
| Materijalni rashodi | 100,0 | 100,0 | 100,0 |
| Rash. za nef. imovinu | 100,0 | 100,0 | 100,0 |

1. **OBRAZLOŽENJE POSEBNOG DIJELA FINANCIJSKOG PLANA ZA 2024. GODINU, TE PROCJENE ZA 2025. I 2026. GODINU**

Prihodima iz **državnog proračuna** predviđeno je financiranje u 2024. godini:

* *rashoda za zaposlene* u iznosu: 979.561,00 €,
* *ostali rashodi za zaposlene* (jubilarne nagrade, božićnica, dar za djecu, otpremnina, pomoći i regres) u iznosu: 27.740,00 €,

Prihodima iz **županijskog proračuna** predviđeno je financiranje u 2024. godini u iznosu od 73.714,23 €, a odnose se na:

* *naknade troškova zaposlenima* (prijevoz zaposlenika na posao i s posla, dnevnice, naknade za prijevoz na službenom putu, smještaj na službenom putu i seminari)
* *rashodi za materijal i energiju* (uredski materijal, pedagoška dokumentacija i literatura, materijal i sredstva za čišćenje i održavanje, materijal za tek.i investicijsko održavanje, el.energija, plin, nastavni materijal)
* *rashodi za usluge* (usluge telefona, interneta, poštarina, usluge tek. i invest. održavanja, iznošenje i odvoz smeća, opskrbu vodom, zdravstvene usluge, računalne usluge, grafičke i tiskarske usluge, inspekcijski nadzor, prijevoz učenika i ostale nespomenute usluge,
* *ostali nespomenuti rashodi poslovanja* (ostali rashodi),
* *ostali financijski rashodi* .

**Vlastitim prihodima** predviđeno je financiranje u 2024. godini:

* *rashodi za materijal* (literatura, ostali materijal za potrebe redovnog poslovanja),
* *ostali nespomenuti rashodi poslovanja* i reprezentacija,
* *postrojenja i oprema i knjige* (nabava opreme u klasi 4),

Prihodima od **viška poslovanja** previđeno je financiranje u 2024. godini

* *ostali nespomenuti rashodi poslovanja* (razni troškovi za projekte i učeničke zadruge).

Prihodima od **donacija** previđeno je financiranje u 2024. godini:

* *ostali nespomenuti rashodi poslovanja* (razni troškovi sportskih natjecanja)

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA IZ NADLEŽNOSTI PRORAČUNSKOG KORISNIKA U PRETHODNOJ GODINI**

Škola je u protekloj školskoj godini 2022./2023. ostvarila vrlo dobar opći uspjeh (3,92) što je za nas pokazatelj uspješnog odgojno-obrazovnog rada svih zaposlenika u školi, od nastavnika do stručnih suradnika.

Od ukupno 241 učenika, 239 je pozitivno ocijenjenih učenika 46 učenika je ocijenjeno ocjenom odličan, 130 učenika je ocijenjeno ocjenom vrlo dobar, 58 učenika je ocijenjeno ocjenom dobar i 4 učenika je ocijenjeno ocjenom dovoljan. Ocjenom nedovoljan i ponavlja razred ocijenjena su 2 učenika.

Ostvareno je redovno odvijanje nastavnog procesa:

* 239 učenika je uspješno završilo nastavnu 2022./2023. godinu
* 6 naših učenika sudjelovalo je na županijskim natjecanjima, od kojih su 2 učenika osvojili jedno od prva tri mjesta
* zaposlenici se stručno usavršavaju na seminarima, stručnim aktivima i drugim oblicima nadograđuju svoje kompetencije.

Ravnatelj:

Mladen Graovac, prof.